નવી દિલ્હી: એન્ફોર્સમેન્ટ ડાયરેક્ટોરેક્ટે (ઈડી) કાળાં નાણાંને લઈને સ્વિસ એચએસબીસીની ચોરાઈ ગયેલી યાદી બાદ તેમાં સંડોવાયેલા ભારતીયો વિરુદ્ધ કાર્યવાહી કરવાનું શરૂ કરી દીધું છે. ઈડીએ આ કેસોમાં હવાલા અને મની લોન્ડરિંગ હેઠળ એક સ્વતંત્ર પ્રાથમિક તપાસ શરૂ કરી દીધી છે. ઈડીએ જણાવ્યું હતું કે આ યાદીમાંથી અનેક કેસમાં પ્રથમ દર્શનીય રીતે વિદેશી વિનિયમ પ્રબંધન કાયદા (ફેમા) હેઠળ આરોપો બને છે. આમાંથી અનેક કેસમાં મની લોન્ડરિંગ એક્ટ હેઠળ પણ કાર્યવાહી થઈ શકશે.